Annexe I Corpus akka tella ? ”. Yuɣal, cegɛen, cegɛen s axxam-nni, nnan-as : “ Ihi ma ulac aɣilif, ad aɣ-tefkem tameṭṭut-agi i tesɛam teznuzuy lḥenni, ad aɣ-tt-id-tefkem, ad aɣ-tezenz lḥenni ”, tenna-as : “ Yarbaḥ ”. Truḥ-d, tečča imensi, teqqim, axxam yeččur akk d lɣaci arkeli qqimen akk medden yuɣal ad tebdu imiren-nni, ad tebdu imiren-nni ad tawwi akk ayen akk is-yexddem ad tawwi, nettat taɛqel-it, taɛqel-it, netta yeɛqel-itt, myaɛqalen akken, umaɛna ur myenṭaqen ara, yuɣal tenna-as, tewwi-d imiren akka, tenna-as : “ Ay yitbir ”, teqqar-as : “ Ay yitbir, ay yitbir, ay yitbir, nekk uɣalaɣ-k d ččina, ay yitbir, fella-k i ǧǧiɣ baba d yemma ay yitbir, ay yitbir, ay yitbir texdaɛḍ-iyi, ay yitbir ”, teqqar-as : “ Nekk uɣalaɣ-k d llim nekk uɣalaɣ-k d ṛṛeman nekk uɣalaɣk d lxux, ay yitbir texdaɛḍ-iyi ǧǧiɣ baba d yemma ”. Wahmen akk medden, wahmen akk medden, yuɣal imiren-nni, yenna-as imiren, dɣa ad teseblaɛ lqaɛa am wawal-agi seggud yessel akken, tesett-it lqaɛa akka, ad teseblaɛ, wehmen akk uxxam-nni acimi ad tsett akka lqaɛa, yuɣal truḥ akken tmeṭṭut-nni isefruyen akken-nni, tejbed-it-id akka tejbed-it-id, ur t-tečči ara lqaɛa, yenna-as : “ Ihi, ay atmaten dayen anfas i tmeṭṭut-nni id-tuɣem, ur tt-teddu ara ”, “ Ayen ? ”, yenna-as : “ Nekk d tagi i d tameṭṭut-iw, d tagi id-yessefruyen akka i d tameṭṭut-iw ”.